Diari Oficial de la Generalitat Valenciana


Sumari del DOGV 9366, del 21-06-2022 (2022/5764)

Extracte de la Resolució de 17 de de 2022, de la rectora de la Universitat d'Alacant, per la qual es convoca el Premi a la millor unitat docent de l'Especialitat d'Infermeria Familiar i Comunitària.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9366

Data del DOGV
:   21-06-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/5764


Data del document
:   17-05-2022

Organisme emissor
:   Universitat d'Alacant

Tipus de document
:   Extracte

Descriptors 

:   * distinció honorífica

Extracte de la Resolució de 17 de de 2022, de la rectora de la Universitat d'Alacant, per la qual es convoca el Premi a la millor unitat docent de l'Especialitat d'Infermeria Familiar i Comunitària. [2022/5764]  
BDNS (identif.): 634054.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/634054)  
  
Primer. Beneficiaris  
Poden accedir a aquest premi les unitats docents de l'especialitat d'IFiC de tot l'Estat acreditades de l'especialitat d'Infermeria Familiar i Comunitària amb residents en formació durant el període de concessió del premi.  
  
Segon. Objecte  
Reconèixer la qualitat i excel·lència de les unitats docents d'Infermeria Familiar i Comunitària.  
  
Tercer. Bases reguladores  
La convocatòria està publicada en l'URL https://www.boua.ua.es/Acuerdos/DescargarAcuerdo/25441  
  
Quarta. Quantia  
El premi consistirà en diploma acreditatiu i difusió en mitjans propis i de comunicació.  
  
Cinqué. Termini de presentació de sol·licituds  
El termini de presentació serà de l'1 de juny al 30 de juny del 2022.  
  
  
Sisé. Altres dades  
Criteris de concessió  
Increment del nombre de residents que hi ha hagut des de la posada en marxa (1 punt per cada resident d'increment en la unitat en els últims 4 anys).  
Relació entre el nombre de places acreditades i el nombre de places oferides (sobre un màxim de 20 punts se'n restarà 1 punt per cada resident de diferència entre les places acreditades i les realmente oferides).  
  
Presència de la formació d'IFiC en el web de la UD multiprofessional (2 punts per la presència d'aquesta informació en la web de la UD).  
  
  
Formació en salut comunitària:  
- Rotacions pràctiques: duració i qualitat de les entitats per on roten (ONG, serveis sociosanitaris, atenció a col·lectius vulnerables...).  
  
2 punts per cada rotació diferent a hospital o centre de salut.  
- Formació teòrica: nombre de cursos i hores i qualitat de l'enfocament d'aquests. (2 punts per cada curs o activitat específics relacionats directament amb IfiC).  
  
Formació de tutors i tutores:  
- Nombre de cursos i hores específics d'IFiC (1 punt per cada curs igual o superior a 20 hores; 2 punts per cada curs igual o superior a 40 hores; 3 punts per cada curs igual o superior 60 hores).  
Existència de responsable d'infermeria i visibilització d'aquest en la web (3 punts).  
Producció científica de les persones residents en els dos últims anys (publicacions, presentació en esdeveniments científics...):  
- Publicacions en revistes d'impacte (JCR): 2 punts per cadascuna d'aquestes amb un màxim de 10 punts.  
- Publicacions en revistes indexades: 1 punt per cadascuna d'aquestes amb un màxim de 5 punts.  
- Publicacions en llibres o manuals amb ISBN: 1 punt per cada capítol, amb un màxim de 5 punts.  
- Comunicacions o ponències en congressos internacionals sobre la matèria d'infermeria familiar i comunitària o matèries afins: 2 punts per cadascuna d'aquestes amb un màxim de 10 punts.  
- Comunicacions o ponències en congressos nacionals sobre la matèria d'infermeria familiar i comunitària o matèries afins: 1 punt per cadascuna d'aquestes amb un màxim de  
- Participació en projectes d'investigació finançats de caràcter internacional: 10 punts per cadascun d'aquests amb un màxim de 30 punts.  
  
- Participació en projectes d'investigació finançats de caràcter nacional: 5 punts per cadascun d'aquests amb un màxim de 15 punts.  
  
- Activitats científiques i divulgatives organitzades per la UD (jornades...) (5 punts per cada activitat organitzada per la UD).  
- Projectes d'innovació en marxa. (5 punts per cada projecte presentat).  
Nombre de residents d'altres UD que han demanat rotar per aquesta com a rotació externa (5 punts per cada resident que haja girat per la UD els últims 4 anys).  
  
Alacant, 17 de maig de 2022.- La secretària general (p. d. de firma Resolució de 22 de desembre de 2020): Esther Algarra Prats.